**Qantas Airways Limited** (IPA: [ˈkwɒntəs]) (IATA: **QF**, ICAO: **QFA**, kutsukoodi: **QANTAS**) on australialainen lentoyhtiö, joka on perustettu vuonna 1920. Qantas on maailman kolmanneksi vanhin edelleen toiminnassa oleva lentoyhtiö alankomaalaisen KLM:n ja kolumbialaisen Aviancan jälkeen. Qantasin nimi muodostuu akronyyminä sanoista *Queensland And Northern Territory Aerial Services Limited*. Lentoyhtiön logosta juontuu myös yhtiöstä toisinaan käytetty lempinimi *The Flying Kangaroo* (suom. *"Lentävä kenguru"*). Qantasin osake noteerataan pörssissä (ASX: QAN).

Qantas lentää 38 kohteeseen 125 lentokoneen laivastollaan. Yhtiön solmukohtana ja kotilentoasemana toimii Kingsford Smithin kansainvälinen lentoasema Sydneyssä. Yhtiö operoi lentojaan lisäksi Melbournen ja Singaporen lentoasemien kautta. Qantasin päämaja sijaitsee Sydneyssä.*lähde?*

Qantas on yksi Oneworld-lentoyhtiöallianssin perustajajäsenistä. Saksalainen aikakauslehti Aero International nimesi Qantasin maailman turvallisimmaksi lentoyhtiöksi vuonna 2006. Seuraavina tulevat suomalainen Finnair ja hongkongilainen Cathay Pacific, jotka myös kuuluvat Oneworld-allianssiin. Skytrax-yhtiö nimesi Qantasin toiseksi parhaaksi lentoyhtiöksi maailmassa vuonna 2005 ja 2006. Vuonna 2007 Qantas putosi sijalle viisi, mutta vuonna 2008 nousi sijalle kolme.. Vuonna 2012 saksalainen lento-onnettomuuksia tilastoiva JACDEC (Jet Airliner Crash Data Evaluation Center) rankkasi Qantasin sijalle 13.*lähde?*

Historia
--------

### Alkutaival (1920–1933)

Qantasin 1920-luvulla käyttämä Avro 504K -kone.
Qantas rakensi tehtaillaan yhden de Havilland DH.9 -koneen käyttöönsä. Kyseinen kone oli maailman ensimmäisiä DH.9. -konetyypin koneita.
Paul McGuiness, Hudson Fysh, Fergus McMaster ja Arthur Baird perustivat 16. marraskuuta 1920 Wintonissa, Queenslandissa lentoyhtiön nimeltä **Queensland and Northern Territory Aerial Services Limited**. Tuore lentoyhtiö aloitti lentotoimintansa Avro 504K -konetyypillä, jonka yhtiö osti 1425 Australian punnalla. Koneeseen mahtui lentäjän lisäksi kaksi matkustajaa ja sen matkalentonopeus oli 105 km/h. 84-vuotias Alexander Kennedy oli ensimmäinen Qantasin matkustaja lipulla numero 1. Lentoyhtiö kuljetti matkustajien ohella valtion postia.

Vuosien 1926 ja 1928 välissä Qantas rakensi käyttöönsä yhteensä seitsemän de Havilland DH.50 -konetta ja yhden de Havilland DH.9 -koneen.

### Lentäviä laivoja ja sota (1938–1945)

Vuonna 1934 Qantas Limited ja brittiläinen Imperial Airways (British Airwaysin edeltäjä) sulautuivat uudeksi lentoyhtiöksi, **Qantas Empire Airways Limitediksi**. Kumpikin osapuoli sai omistukseensa 49 % yhtiöstä. Uusi lentoyhtiö aloitti liikennöinnin joulukuussa 1934 Brisbanen ja Darwinin välillä DH.50 ja DH.61 -kaksitasokoneilla. Qantas Empire Airways aloitti kansainväliset lennot vuoden 1935 toukokuussa reitillä Darwinista Singaporeen uudemmalla konetyypillä, de Havilland DH.86 -koneella.

Heinäkuussa 1938 yhtiö tarjosi lentoja Short S.23 "Empire Flying Boat" -konetyypillä Sydneystä Englannin Southamptoniin kolmesti viikossa. Lento välilaskuineen kesti kaikkiaan yhdeksän päivää.

Ensimmäisen maailmansodan ja sitä seuranneen rauhan aikana Qantasin laivasto lähes puolittui, paitsi muutaman onnettomuuden vuoksi, myös sen vuoksi, että Australian hallitus tarvitsi lentokoneita sodankäyntiin.

Yhtiön toiminta oli jonkin aikaa keskeytyksissä toisen maailmansodan aikaan.

De Havilland DH.50 -kaksitaso 1930-luvulla.
Qantas Empire Airwaysin Short S.23. Tätä veteenkin laskeutuvaa alusta kutsuttiin "lentäväksi laivaksi".
Vuonna 1944 B-24 Liberatoreilla lennettiin Ratmalanasta, Ceylonista (nyk. Sri Lanka) RAF Minneriyan (sotilaslentokenttä Sri Lankassa) kautta meren yli Australiaan Learmonthiin. Myöhemmin reitillä nähtiin myös Avro Lancastrian -konetyyppi.

Qantas Empire Airways tarjosi myös reittejä Adelaiden kautta Learmonthiin, josta lennettiin Ratmalanaan ja edelleen Karachiin. Karacchista jatkettiin Isoon-Britanniaan. Tätä lentoreittiä kutsuttiin nimellä *Kangaroo Service* (suom. "Kengurupalvelu") ja sitä mainostettiin tunnuslauseella *The Order of the Longest Hop* (viitaten kengurun loikkaan). Kyseessä oli ensimmäinen reitti, jolla käytettiin kengurulogoa.

Mainonta
--------

### Logot

* Qantasin käyttämät logot
* 1944–19471944–1947
* 1947–19681947–1968
* 1968–19841968–1984
* 1984–20071984–2007
* 2007–20162007–2016
* 2016–2016–

Qantas on käyttänyt kengurua logossaan vuodesta 1944 alkaen. Vuonna 1947 logoa päivitettiin, ja vuonna 1984 otettiin käyttöön uudenmallinen, punaiseen kolmioon sijoitettu kenguru. Uusin logo on vuodelta 2007. Logon uudelleen muotoilun syynä oli uusien Airbus A380 -koneiden vaatimat tekniset muutokset peräsimeen maalattavaa logoa varten.

### Tunnuslauseet

Yhtiö käyttää tunnuslauseenaan lausetta "The Spirit of Australia", joka tarkoittaa suomennettuna 'Australian sielu' tai 'Australian henki'. Emoyhtiö Qantas on maalauttanut kaikkiin Australiaan rekisteröityihin koneisiin kyseisen sloganin, eli esimerkiksi QantasLinkin ja Jetstar Airwaysin koneisiin ei ole maalattu kyseistä slogania.

Qantas CityFlyer, joka yhdistää Australian tärkeimmät kaupungit, käyttää lausetta "Works for me".

### Mediamainonta

#### "I Still Call Australia Home"

Qantas julkaisi elokuussa 2004 mainoskampanjan nimeltään "I Still Call Australia Home". Mainoskampanjaa esitettiin muun muassa televisiossa. Kampanjan kuvaukset aloitettiin lokakuussa 2003 ja ne kestivät lähes viisi kuukautta.

#### "The World Most Experienced Airline"

28. huhtikuuta 2008 Qantas esitteli uuden mainoskampanjansa, jolla korostettiin Qantasin yli 80 vuotta kestänyttä yhtäjaksoista toimintaa. Kampanjassa on mainittu myös Qantasin edelläkävijyys matkustusmukavuuden lisäämisessä (mm. maailman ensimmäinen business-luokka). Kampanja on nähty maailmanlaajuisesti muun muassa televisiossa, sanoma- ja aikakauslehdissä sekä tienvarsi- ja mainostauluissa.

#### "The Spirit of Tomorrow"

Qantas lanseerasi pitkän toimintaikänsä kunniaksi televisiosarjan "The Spirit of Tomorrow", joka nähtiin Australiassa. Sarjassa esiteltiin Qantasin lentäjiä, lentoemäntiä, muita työntekijöitä sekä laivastoa.

Kohteet
-------

Qantasin kohteet
### Afrikka

* Etelä-Afrikka
	+ Johannesburg (O. R. Tambon kansainvälinen lentoasema)

### Aasia

#### Itä-Aasia

* Japani
	+ Tokio (Naritan kansainvälinen lentoasema)
* Kiina
	+ Hongkong (Hongkongin kansainvälinen lentoasema)
	+ Shanghai (Pudongin kansainvälinen lentoasema)

#### Etelä-Aasia

* Intia
	+ Mumbai (Chatrapati Shivajin kansainvälinen lentoasema)

#### Kaakois-Aasia

* Filippiinit
	+ Manila (Ninoy Aquinon kansainvälinen lentoasema)
* Indonesia
	+ Jakarta (Soekarno-Hattan kansainvälinen lentoasema)
* Singapore
	+ Singapore (Changin lentoasema) **Solmukohta**
* Thaimaa
	+ Bangkok (Suvarnabhumin kansainvälinen lentoasema)

### Eurooppa

* Saksa
	+ Frankfurt (Frankfurtin lentoasema)
* Yhdistynyt kuningaskunta Yhdistynyt kuningaskunta
	+ Lontoo (Heathrow'n lentoasema)

### Etelä-Amerikka

* Argentiina
	+ Buenos Aires (Ministro Pistarinin kansainvälinen lentoasema)

### Oseania

* Australia
	+ Australian pääkaupunkiterritorio
		- Canberra (Canberran kansainvälinen lentoasema)

* + Etelä-Australia
		- Adelaide (Adelaiden lentoasema)
		- Melbourne (Melbournen lentoasema) **Solmukohta**

* + Länsi-Australia
		- Broome (Broomen lentoasema)
		- Kalgoorlie
		- Karratha
		- Perth (Perthin lentoasema)

* + Pohjoisterritorio
		- Alice Springs (Alice Springsin lentoasema)
		- Ayers Rock/Uluru (Ayers Rockin lentoasema)
		- Darwin (Darwinin kansainvälinen lentoasema)

* + Queensland
		- Brisbane (Brisbanen lentoasema)
		- Cairns (Cairnsin kansainvälinen lentoasema)
		- Mount Isa (Mount Isan lentoasema)
		- Townsville (Townsvillen lentoasema)

* + Tasmania
		- Hobart (Hobartin kansainvälinen lentoasema)

* + Uusi Etelä-Wales
		- Sydney (Sydneyn lentoasema) **Solmukohta**

* Ranska Uusi-Kaledonia
	+ Nouméa (La Tontouta International Airport)

* Uusi-Seelanti
	+ Auckland (Aucklandin lentoasema)
	+ Christchurch (Christchurchin lentoasema)
	+ Queenstown (Queenstownin kansainvälinen lentoasema)
	+ Wellington (Wellingtonin kansainvälinen lentoasema)

### Pohjois-Amerikka

* Yhdysvallat
	+ Honolulu (Honolulun kansainvälinen lentoasema)
	+ Los Angeles (Los Angelesin kansainvälinen lentoasema)
	+ New York (John F. Kennedyn kansainvälinen lentoasema)
	+ San Francisco (San Franciscon kansainvälinen lentoasema)

Laivasto
--------

Qantasin Airbus A330-300 Changin kansainvälisellä lentoasemalla.
Qantasin Airbus A380-800 lähdössä Heathrow’n lentoasemalta.
Qantasin Boeing 737-800 lähdössä Perthin lentoasemalta.
Qantasin entinen Boeing 747-400 laskeutumassa San Franciscon kansainväliselle lentoasemalle.
Qantasin Boeing 787-9 Emily Kame Kngwarreyen värityksessä laskeutumassa John F. Kennedyn kansainväliselle lentoasemalle.
### Nykyinen laivasto

Lokakuussa 2022 Qantasin laivasto koostuu seuraavista konetyypeistä. Laivaston keski-ikä on 13,8 vuotta.

Qantasin laivasto| Konetyyppi | Lukumäärä | Tilauksia | Matkustajapaikkoja | Huomautuksia |
| --- | --- | --- | --- | --- |
| Airbus A220-300 | — | 20 | vahv. myöh. | Toimitukset alkavat vuonna 2023. Korvaa Boeing 737 -koneet. |
| Airbus A321XLR | — | 20 | vahv. myöh. | Toimitukset alkavat vuonna 2024. Korvaa Boeing 737 -koneet. |
| Airbus A330-200 | 18 | — | 251 |  |
| 271 |
| Airbus A330-300 | 10 | — | 297 |  |
| Airbus A350-1000 | — | 12 | 238 | Toimitukset alkavat vuonna 2025. |
| Airbus A380-800 | 11 | — | 484 |  |
| 485 |
| Boeing 737-800 | 75 | — | 174 |  |
| Boeing 787-9 | 11 | 3 | 236 |  |
| Yhteensä | 125 | 55 |  |  |

Qantas Freightin rahtilaivasto| Konetyyppi | Lukumäärä | Tilauksia | Huomautuksia |
| --- | --- | --- | --- |
| Airbus A321P2F | 3 | — | Konetyypin ensimmäinen käyttäjä. |
| BAe 146-300QT | 3 | — | liikennöijänä National Jet Express |
| Boeing 737-300F | 3 | — |  |
| Boeing 737-400F | 1 | — |  |
| Boeing 767-300F | 1 | — |  |
| Yhteensä | 11 | 0 |  |

Kanta-asiakasohjelma
--------------------

Qantas käyttää **Qantas Frequent Flyer** -nimistä kanta-asiakasohjelmaa, jonka perusyksikkö on piste. Pisteitä myönnetään Qantasin lennoista yksi kappale per maili eli yksi piste per 1,609 km. Qantasin kanta-asiakkaat saavat pisteitä myös muiden Oneworld-allianssin lentoyhtiöiltä (American Airlines, British Airways, Cathay Pacific, Finnair, Iberia, Japan Airlines, LAN, Malév, Royal Jordanian), Australian kotimaanlentojen yhteistyökumppaneilta (QantasLink, JetStar, Jetconnect), muilta yhteistyökumppaneilta (muun muassa Alitalia, Aer Lingus, Dragonair) sekä tietyissä hotelleissa yöpymisestä, tietyn luottokortin käytöstä tai autonvuokraamisesta. Pisteiden summa määrittelee, mihin Qantasin matkustajaluokkaan (Bronze, Silver, Gold, Platinum) matkustaja kuuluu.

Qantas luokittelee muiden Oneworld-allianssiin kuuluvien lentoyhtiöiden tavoin kanta-asiakkaansa Oneworld-kanta-asiakasluokkiin seuraavasti.

| Taso | Pisteet tasolle nousuun/tasolla säilymiseen | Qantas-taso | Oneworld-taso | Ylimääräiset pisteet\* |
| --- | --- | --- | --- | --- |
| 1 | 0–349/–349 | Bronze | – | – |
| 2 | 350–699/300– | Silver | Ruby | 25 % |
| 3 | 700–1399/600– | Gold | Sapphire | 50 % |
| 4 | 1400–/1200– | Platinum | Emerald | 100 % |

\* Matkustaja saa lennolta x prosenttia enemmän pisteitä, kuin normaalisti. Esimerkiksi matkustaja saa normaalista lennosta 100 pistettä ja hän kuuluu Gold-luokkaan, jolloin hän saa 50% enemmän pisteitä. Näin ollen pisteet määräytyy seuraavasti: 100+100·0,50=150, jossa 150 on lennosta ansaitut kokonaispisteet.

Lähteet
-------

1. ↑  Qantas Fact File (pdf) (Route Network) Qantas. Viitattu 11.3.2009. (englanniksi)
2. ↑  Arvaatko, mitkä ovat maailman 8 vanhinta lentoyhtiötä? Katso kuinka monella olet matkustanut *Rantapallo*. Viitattu 9.4.2021.
3. ↑  What does QANTAS stand for? www.acronymfinder.com. Viitattu 11.3.2009. (englanniksi)
4. ↑  The Best Airline of the Year 2005 Skytrax.  Arkistoitu 13.6.2006. Viitattu 12.3.2009. (englanniksi)
5. ↑  The Best Airline of the Year 2006 Skytrax. Viitattu 12.3.2009. (englanniksi)
6. ↑  The Best Airline of the Year 2007 Skytrax.  Arkistoitu 24.7.2007. Viitattu 12.3.2009. (englanniksi)
7. ↑  The Best Airline of the Year 2008 Skytrax.  Arkistoitu 11.8.2008. Viitattu 12.3.2009. (englanniksi)
8. ↑  Small Beginnings Qantas. Viitattu 11.3.2009. (englanniksi)
9. ↑  The Plane, the Place and the Passenger Qantas. Viitattu 11.3.2009. (englanniksi)
10. ↑  Qantas Histoty 1921 Qantas. Viitattu 11.3.2009. (englanniksi)
11. ↑  The Formative Years Qantas. Viitattu 11.3.2009. (englanniksi)
12. ↑  The Move to Brisbane Qantas. Viitattu 12.3.2009. (englanniksi)
13. ↑  Venturing Overseas Qantas. Viitattu 12.3.2009. (englanniksi)
14. ↑  The World at War Qantas. Viitattu 12.3.2009. (englanniksi)
15. ↑  Maailman vanhin jatkuvasti lentänyt ja edelleen toiminnassa oleva lentoyhtiö Qantas 100 vuotta | lentoposti.fi *www.lentoposti.fi*.  16.11.2020. Viitattu 9.4.2021.
16. ↑  Australia/Asia/Europe during World War II Petan.net. Viitattu 14.3.2009. (englanniksi)
17. ↑  Indian Ocean, New Guinea, Kangaroo Service, 1946–1950 Flight Global website. Viitattu 14.3.2009. (englanniksi)
18. ↑  New logo takes Qantas into the A380 era Qantas. Viitattu 20.3.2009. (englanniksi)
19. 1 2  Qantas Annual Report 2007 (pdf) (New Logo) Qantas.  Arkistoitu 22.11.2009. Viitattu 20.3.2009. (englanniksi)
20. ↑  Qantas, Airline Information PlaneTicketsNow.  Arkistoitu 26.1.2009. Viitattu 20.3.2009. (englanniksi)
21. 1 2  I Still Call Australia Home Qantas. Viitattu 20.3.2009. (englanniksi)
22. 1 2 3  Qantas International Brand Campaign, The World Most Experienced Airline Qantas. Viitattu 20.3.2009. (englanniksi)
23. 1 2  The Spirit of Tomorrow Qantas. Viitattu 20.3.2009. (englanniksi)
24. ↑  Qantas Fleet Details and History *Planespotters.net*. Viitattu 18.10.2022. (englanniksi)
25. ↑  Qantas Freight Fleet Details and History *Planespotters.net*. Viitattu 18.10.2022. (englanniksi)
26. ↑  Fleet *Qantas*. Viitattu 1.5.2022. (englanniksi)
27. ↑  Freight Aircraft Fleet | Equipment *Qantas Freight*. Viitattu 1.5.2022. (englanniksi)
28. 1 2 3  QANTAS GROUP ANNOUNCES MAJOR AIRCRAFT ORDER TO SHAPE ITS FUTURE *www.qantasnewsroom.com.au*.  2.5.2022. Viitattu 2.5.2022. (englanniksi)
29. ↑  James: Qantas Orders More 787s, Will Retire All 747s By 2020 *One Mile at a Time*.  2.5.2018. Viitattu 22.8.2021. (englanniksi)
30. ↑  2020-10-27: First A321P2F enters into service with Qantas for Australia Post *Airbus*. Viitattu 22.8.2021. (englanniksi)
31. ↑  About the Program – Qantas Frequent Flyer Qantas. Viitattu 3.4.2009. (englanniksi)
32. 1 2  Earning Points – Qantas Frequent Flyer Qantas. Viitattu 3.4.2009. (englanniksi)
33. ↑  Reaching and Keeping a Higher Status in Frequent Flyer Program – Qantas Qantas. Viitattu 18.6.2009. (englanniksi)

Aiheesta muualla
----------------

* Kuvia tai muita tiedostoja aiheesta **Qantas** Wikimedia Commonsissa

* Qantas (englanniksi)
* Qantasin laivasto (englanniksi)

  

Oneworldiin kuuluvat lentoyhtiöt
Alaska Airlines | American Airlines | British Airways | Cathay Pacific | Finnair | Iberia | Japan Airlines | Malaysia Airlines | Qantas | Qatar Airways | Royal Air Maroc | Royal Jordanian | S7 Airlines | SriLankan Airlines

**Oneworld Connect:** Fiji Airways

**Entiset jäsenet:** Aer Lingus | Air Berlin | Canadian Airlines | LATAM | Malév | Mexicana